Juni 27.
1482
An Anmann und Räte zu Bregenz.
... sagen wir uch dank, daz ir unser bitt von wegen Ludwig Peyers
unsers burgers hievor an uch usgangen so gutlich erhort haben.
und wie uwer begerung gewesen ist, uch fur 200 fl. mit lüten
oder gütern bi uns ze versechen noch jar und tag zins werks
werschaft ze tünd, ist er uff hut vor uns erschinen und hat
uch vor uns sin behusung genant "zem Kalten Keller" in
unser stat Basel am Kornmerkt gelegen, so er nüt für 1000 fl.
geben wolt, fur 200 fl. in underpfands-wise ingesetzt und
verpfendet; soliche 200 fl., wa er uch nit verschaft täte,
daruff habend und wartend ze sinde, verkunden wir uch
uwer beder abscheid nach im besten
Missiven A 16 p. 163